Karim Ahmad Khan

Dlíodóir Briotanach agus príomh-ionchúisitheoir an CCI is ea Karim Asad Ahmad Khan KC (a rugadh ar an 30 Márta 1970). Is speisialtóir sa dlí coiriúil idirnáisiúnta agus sa dlí idirnáisiúnta um chearta an duine é, agus tá sé ag feidhmiú mar Ionchúisitheoir na Cúirte Coiriúla Idirnáisiúnta (CCI) ó 2021 i leith.
clé|mion|Karim Khan sa Chambóid in 2009
clé|mion|Karim Ahmad Khan in Kharkov, An Úcráin, 2022

clé|mion|An Chúirt Choiriúil Idirnáisiúnta sa Háig

 Oideachas agus gairm bheatha luath 
Cuireadh oideachas air i Silcoates School, ghnóthaigh Khan céim LLB agus AKC ó King's College Londain."Khan, Karim Asad Ahmad, (born 30 March 1970), QC 2011; barrister; a Recorder, since 2018; Chief Prosecutor, International Criminal Court, since 2021." WHO'S WHO & WHO WAS WHO.  Ghlaoigh Lincoln's Inn ar Bharra Shasana agus na Breataine Bige é i 1992. Ina dhiaidh sin d'fhreastail sé ar Choláiste Wolfson in Ollscoil Oxford mar iarrthóir Dochtúireachta (D.Phil.) sa dlí, cé nár chríochnaigh sé an cúrsa agus nach bhfuil Dochtúireacht aige. Idir 1993 agus 1996 bhí Khan ina Ionchúisitheoir Corónach ag Seirbhís Ionchúisimh na Corónach i Sasana agus sa Bhreatain Bheag,  chomh maith le hIonchúisitheoir Sinsearach na Corónach i 1995.

 Gairm sa dlí idirnáisiúnta 
Ó 1997, d’oibrigh Khan mar Oifigeach Dlí in Oifig an Ionchúisitheora ag an mBinse Coiriúil Idirnáisiúnta don Iar-Iúgslaiv (ICTY) idir 1997 agus 1998. D’oibrigh sé níos déanaí mar Chomhairleoir Dlí in Oifig an Ionchúisitheora ag an mBinse Coiriúil Idirnáisiúnta do Ruanda (ICTR) go dtí 2000. 

Idir 2006 agus 2007, bhí Khan ina phríomh-abhcóide cosanta d’ iarUachtarán na Libéire Charles Taylor os comhair na Cúirte Speisialta do Siarra Leon (SCSL).

Ar an 31 Bealtaine 2018, cheap Ard-Rúnaí na Náisiún Aontaithe, António Guterres, Khan mar Ard-Rúnaí Cúnta na Náisiún Aontaithe. Idir 2018-2021, ghníomhaigh Khan san Iaraic mar Chomhairleoir Speisialta agus mar Cheann ar Fhoireann Imscrúdaithe na Náisiún Aontaithe  chun Cuntasacht a chur chun cinn as Coireanna a rinne Daesh/ISIL san Iaráic (UNITAD) [a bunaíodh de réir rún 2379 (2017) ón gComhairle Slándála chun tacú le hiarrachtaí náisiúnta chun ISIL (Daesh) a choinneáil cuntasach as gníomhartha a d'fhéadfadh a bheith ina gcoireanna cogaidh, cinedhíothú, agus coireanna in aghaidh an chine dhaonna san Iaráic].Michelle Nichols (August 23, 2018), U.N. team, approved a year ago, starts work on Islamic State crimes in Iraq Reuters. 

An 12 Feabhra 2021, toghadh Khan mar phríomh-ionchúisitheoir na Cúirte Coiriúla Idirnáisiúnta (CCI).

 Cás in aghaidh Hamas agus Rialtas Iosrael 
Ar an 20 Bealtaine 2024, dúirt príomh-ionchúisitheoir an ICC, Karim Khan, go raibh iarratas déanta aige ar bharántais mar gheall ar chúiseanna a bhain le coireanna cogaidh agus coireanna in aghaidh na daonnachta. Dúirt Khan go bhféadfaí cás réasúnta a dhéanamh go raibh na ceannairí freagrach de réir dlí as coireanna cogadh agus coireanna in aghaidh na daonnachta a tharla ón 7 Deireadh Fómhair 2023.

 Féach freisin 

 An Chúirt Choiriúil Idirnáisiúnta
 Ionchúisitheoir na Cúirte Coiriúla Idirnáisiúnta

 An Chúirt Bhreithiúnais Idirnáisiúnta

Tagairtí

Catagóir:Daoine beo
Catagóir:Daoine a rugadh i 1970
Catagóir:Fir

Catagóir:Dlíodóirí Shasana
Catagóir:Cúirt Choiriúil Idirnáisiúnta